Smag for livet
Smag for Livet er et tværfagligt og landsdækkende forsknings- og formidlingscenter. Smag for Livet er støttet af den almennyttige Nordea-fonden og blev oprettet i 2014.
Smag for Livet vil bruge madens smag som drivkraft for livsglæde og indlæring og som brobygning mellem generationer og grupper af samfundsborgere.
Tanken er, at forskere, kokke, undervisere og studerende gennem Smag for Livets mangeartede aktiviteter er med til at åbne danskernes øjne for smagens betydning for livskvalitet og sundhed. 
Smag for Livet ledes af professor emeritus Ole G. Mouritsen, Institut for Fødevarevidenskab, Københavns Universitet.